 Af-duubahaan doonida ayaa ii sheegey in doonida ka hor ay Af-duubteen Markab Kalluumeysi oo laga leeyahay dalka Yaman, islamarkaana ay mudo 7-maalmood ay ku haysteen Biyaha Caalamiga ah oo ahayd meel ku dhow Xeebaha Soomaaliya, wuxuu kaloo ii sheegey in Markabka kuwa iska leh ay ahaayeen kuwo aan waxba haysan, intii aan haysaneyna aan inagu biileyney, maalintii 7-aad ayaan aragney Doonidaan socota waxaana ku amarney Kabtankii shaqaalaha inuu la hadlo oo uu joojiyo hadii kale ay Nafsadiisu geleyso halis, markii uu la Hadley ayaan si dhakhso ah ku fuulney doonida, dabadeedna iska siideyney Markabkii Gaajada ahaa, maadaama aan anagu dooneyn inaan wax dilno ayuu yiri Af-duubahaan oo aan kula kulmey Deegaanka Garacad goob laga cunteeyo. 